Document ID: /roh_data/filtered/fineweb-2-filterrobots_roh.jsonl.gz/6030

En rom d’ina consultaziun publica ha il Tribunal decis oz avant mezdi, ch’i è lubì da purtar in faziel da chau durant l’instrucziun.
Decisiun è stada clera
Tenor la dretgira blessa il scumond la libertad religiusa a moda sproporziunada. La decisiun è vegnida prendida cun 4 cunter 1 vusch. Adumbatten aveva il derschader inferiur insistì, che leschas stoppian valair per tuts e ch’i ha duess betg dar excepziuns – era betg pervi da motivs religius. La maioritad n’ha betg vis ina raschun per in scumond da faziel da chau per scolaras en scolas publicas.
Be in privel concret per la pasch religiusa u motivs da segirezza possian excepziunalmain giustifitgar in scumond da faziel da chau, uschia il Tribunal federal.
Las reacziuns sin la decisiun èn differentas
Las organisaziuns da l'islam en Svizra beneventan la decisiun. In scumond da purtar faziel saja ina limitaziun da la libertad da cretta e da religiun. La vischnanca da scola pertutgada a Sankt Margrethen en il chantun Son Gagl deplorescha percunter che l'integraziun daventia pli difficila.
RR novitads 14:00 / 17:00